** Ημέρες Καριέρας 2017**

 **20-21 Απριλίου 2017, Πανεπιστήμιο Μακεδονίας**

Διοργάνωση-Πληροφορίες: 

[**https://dasta.uom.gr**](https://dasta.uom.gr), 2310-891 873/221, **career@uom.edu.gr**

*Υπεύθυνη διοργάνωσης: Σοφία Παναγιωτίδου*

Αξιότιμες/οι κυρίες/οι,

Αγαπητοί συνεργάτες,

Αν **ψάχνετε** άμεσα, στελέχη για την επιχείρηση ή το φορέα σας.

Αν θέλετε να **ενημερωθείτε** για το διαθέσιμο επιστημονικό δυναμικό που αναζητά εργασία, ώστε να μπορέσετε να το αξιοποιήσετε σε μελλοντικές σας ανάγκες.

Αν ενδιαφέρεστε να **απασχολήσετε** φοιτητές ή και νέους αποφοίτους σε θέσεις μερικής ή εποχικής απασχόλησης.

Αν αναζητάτε πτυχιούχους εξειδικεύσεων που προσφέρει το Πανεπιστήμιο Μακεδονίας, για να απασχοληθούν σε εγκαταστάσεις της εταιρίας ή του φορέα σας σε άλλες ελληνικές πόλεις ή στο εξωτερικό.

**Σας προσκαλούμε να συμμετέχετε στις Ημέρες Καριέρας 2017** που θα πραγματοποιηθούν από το Γραφείο Διασύνδεσης του Πανεπιστημίου Μακεδονίας, **την Πέμπτη 20 και την Παρασκευή 21 Απριλίου 2017 (ώρες 10:00-17:00)** στην Κεντρική Βιβλιοθήκη του ιδρύματος, όπου θα έχετε την ευκαιρία να συναντήσετε προπτυχιακούς και μεταπτυχιακούς φοιτητές και απόφοιτους, όπως και υποψήφιους διδάκτορες και κατόχους διδακτορικών τίτλων στους τομείς:

* Οικονομίας
* Οργάνωσης και Διοίκησης
* Λογιστικής και Χρηματοοικονομικής
* Διεθνών και Ευρωπαϊκών Σπουδών
* Εφαρμοσμένης Πληροφορικής
* Σλαβικών, Ανατολικών και Βαλκανικών Σπουδών
* Εκπαιδευτικής και Κοινωνικής Πολιτικής

**ΣΑΣ ΠΡΟΣΦΕΡΟΥΜΕ:**

* Ευκαιρία συνάντησης και γνωριμίας με τελειόφοιτους και αποφοίτους διαφόρων ειδικοτήτων, νεοεισερχόμενους στην αγορά εργασίας.
* Επαφές με φοιτητές και αποφοίτους των μεταπτυχιακών μας προγραμμάτων και με υποψήφιους διδάκτορες, πολλοί από τους οποίους διαθέτουν σημαντική επαγγελματική εμπειρία.
* Προγραμματισμένες 15΄συνεντεύξεις με επιλεγμένους υποψηφίους.
* Ηλεκτρονικό αρχείο βιογραφικών σημειωμάτων όλων των συμμετεχόντων.
* Συναντήσεις – επαφές με εκπροσώπους άλλων εταιριών και μέλη ΔΕΠ του Πανεπιστημίου Μακεδονίας

(επόμενη σελίδα)

##### ΔΙΑΔΙΚΑΣΙΑ ΕΓΓΡΑΦΗΣ – ΔΗΛΩΣΗ ΣΥΜΜΕΤΟΧΗΣ

# Συμπληρώστε την εταιρική [αίτηση](https://docs.google.com/a/uom.edu.gr/forms/d/e/1FAIpQLSfZSI1IRSJWA9nrVsuDan31MubMjRFXjAzws0GsvK5HXfB4hQ/viewform) συμμετοχής που θα βρείτε **μέχρι την Κυριακή 12 Μαρτίου 2017.**

**Ακόμη αποστείλετε το λογότυπο της εταιρίας σας στο e-mail:** **career@uom.edu.gr** **( αρχείο jpeg ή png, έως 200 pixel, με την ένδειξη: logo εταιρίας).**

Για τη συμμετοχή της εταιρίας σας στις «Ημέρες Καριέρας» του Πανεπιστημίου Μακεδονίας, **δεν υπάρχει κόστος συμμετοχής.**

**ΟΡΟΙ ΣΥΜΜΕΤΟΧΗΣ - ΔΙΑΔΙΚΑΣΙΑ**

*Οι εκπρόσωποι εταιριών παρακαλούνται να ακολουθήσουν τις παρακάτω οδηγίες:*

* Οι εκπρόσωποι θα πρέπει να βρίσκονται στο χώρο των συνεντεύξεων τουλάχιστον 15’ πριν την έναρξη της πρώτης συνέντευξης.
* Παρακαλούμε να κρατηθεί το χρονικό περιθώριο για κάθε συνέντευξη-γνωριμίας με υποψηφίους (15’).
* Ο προειδοποιητικός κτύπος κουδουνιού θα σας ενημερώνει για την έναρξη και τη λήξη κάθε συνέντευξης.
* Το πρόγραμμα συνεντεύξεων και τα βιογραφικά σημειώματα των ατόμων που θα συναντήσετε θα σας αποσταλούν σε ηλεκτρονική μορφή, στο διάστημα 10-13/4/2017.
* Απαγορεύεται η πώληση-προώθηση αγαθών ή υπηρεσιών στους συμμετέχοντες στη διάρκεια της εκδήλωσης.
* Τα βιογραφικά σημειώματα περιλαμβάνουν προσωπικά δεδομένα και δεν επιτρέπεται η πώληση, μεταβίβαση ή άλλη χρήση χωρίς έγγραφη άδεια των κατόχων.

***Ενημέρωση:***

*Φωτογραφικό υλικό της εκδήλωσης θα δημοσιοποιηθεί στα ΜΜΕ και σε ηλεκτρονικά μέσα προώθησης του Γραφείου Διασύνδεσης.*

 **Σας ευχαριστούμε για τη συμμετοχή σας**